# Bestyrelsesmøde torsdag den 4. juni 2018

Sted og starttidspunkt: I klubhuset – start kl. 18.00 – NBA sørger for mad.

Deltagere: Lars Nørkjær, Niels Boe Andersen, Sila Thiel, Anders Jørgensen, Christian Jørgensen, Steffen Froulund

Afbud:

Dagsorden/*referat*

**Fra sidste møde**

Dette punkt er opsamling fra sidste møde

* De fleste materialer til ny vestbane er indkøbt. *Selve konstruktionen påbegyndes ultimo juni (efter Aalborg Regatta)*.
* Aalborg Regatta. *Har sit eget punkt på denne dagsorden.*
* Små projekter i klubben:

1. Ny dør i bådgaragen ... Dette er der ikke arbejdet videre med siden sidst.
2. Arbejdsdag i klubben. Kunne være samme weekend som vestbanen tages op.
3. Klubtøj og trøjer (Henrik Jensen vil finder pris på en forårs jakke). Der er ikke fundet priser endnu.
4. Juniortrænerne vil planlægge en samlet tur for juniorholdet til en af de 4 junior-fun-tour. (Sila og Christian) Der planlægges en tur til Junior Fun Tour i Skanderborg 30. juni
5. Vi skal have købt et par trickski til juniorholdet. Vi har skaffet 2 stk. brugte trickski.

**Aalborg Regatta**.

AAVK skal lave vandskiopvisning under Aalborg Regatta den 14. til 17. juni. På sidste møde fik NBA den koordinerende funktion. NBA og Lars har i fællesskab lavet en meget foreløbig bemandingsplan.

Vi har et 75% program for dagene. Vi indbyder de medlemmer som gerne vil deltage i opvisningen i ovennævnte dage til en træningsdag søndag den 10. juni. Christian ringer til Spar Nord og spørger om T-shirt, flag og Bamse Bjørn kostume. Lars skriver til alle medlemmer over Conventus - og opslag laves på Messenger og facebook.

**Regler og retningslinjer i AAVK**

* Skal reglen – **ingen våde personer i båden** – bibeholdes?

*Efter en god og lang samtale besluttede vi os til, at formulere reglen således: Der må ikke være våde personer i båden - den pågældende bådfører vurderer om en person er våd eller ej!*

* Vi siger at vores bro er privat! Har vi alle en forståelse af dette? Og hvordan italesætter vi dette over for *ikke* gæster?… Vi har sat et skilt op ved nedgang til broen.
  + *Vores klubhus og bro-område er privat område - og i udgangspunktet kun til brug af klubbens medlemmer. Men dette fortolkes af det enkelte medlem ved brug af sund fornuft.*
* Almindelig oprydning i stue, baderum, skirum og container!! Hvordan sikre vi dette?
  + *Vi skriver ud til klubbens medlemmer: Vil alle hjælpe med at sikre pæne og tomme omklædningsrum. Vil alle hjælpe med at rydde op i klubstuen, sætte service i opvaskemaskinen og tømme affaldsspanden.*

**Polterabends og arrangementer**

Sila foreslår ”minutter” til bådfører og hjælper ved sejlads af polterabends og arrangementer.

*Lige nu er der meget få, som sejler polterabends og arrangementer - det kan føles som en stor arbejdsbyrde.*

*Vi skal have fundet såkaldte* ***hjælpere*** *når der sejles polterabends og arrangementer - og der skal uddannes nye bådfører til erhvervsmæssig sejlads. For at anerkende både bådfører og hjælper som ved deres arbejdsindsats indtjener penge til klubkassen - så gives der 10 minutter til både bådfører og hjælper pr. halve timer der sejles. Dette forhold skal tages op på næste generalforsamling.*

**Slalom Cup Aalborg den 18. og 19. august.**

Officials(dommerbemanding) er næsten på plads – der mangler kun en overdommer! Vi skal have sendt en officiel indbydelse ud (konkurrencen er allerede på forbundets hjemmeside og den internationale kalender). SKI DOC vil igen i år levere ”custom-made” medaljer til konkurrencen.

*Vi sender invitation ud snarest. Slalom Cup tages på som punkt til næste møde.*

**Evaluering af breddetræningslejr i maj ( vi har ny træningslejr 2. juli til 4. juli )**

Hvordan gik det? Skal vi ændre procedure med mere?

Det gik rigtig godt. Vi glæder os til næste træningslejr. … Der må stadig ikke soves i klubhuset under normale omstændigheder.

**Evt.**

***Næste møde 2. juli klokken 18.00 i klubhuset***

Årshjul indsættes på hver dagsorden – som baggrundstapet for møderne!

|  |
| --- |
| **Måned** |
| Januar |
| Februar  Generalforsamling |
| Marts  Fornyelse af sponsorkontrakter  Arbejdsdage  Klargøring af båd: (NBA finder dato) |
| April  Isætning af båd  Standerhejsning. Fredag den 27. april, kl. 14.00 + fest om aftenen.  Vedligehold af anlæg |
| Maj  Opstart af juniortræning: 2. maj  Bådvagtsskema, tirsdag og torsdag  Uddannelse af nye bådfører  Breddetræningslejr: 10. – 13. maj |
| Juni  Aalborg Regatta 14. - 17. juni (klubben vil være tilstede – og evt. lave show + sælge ture) |
| Juli  3 dages træningslejr: 2. juli - 4. juli  Facebook konkurrence – vind en vandskitur |
| August  Slalom Cup Aalborg, 18. 0g 19. august  Klubdag-klubkonkurrence, sidste weekend i august |
| September |
| Oktober  Båd op uge 42 |
| November |
| December  Glögg og æbleskiver, 2. søndag i december |
|  |